РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 13

от заседание на комисия ”Управление на собствеността”
към Пленума на Висшия съдебен съвет, проведено на 31.08.2016 г.

Днес, 31.08.2016 г. /сряда/ от 11.00 часа се проведе заседание на Комисия „Управление на собствеността” към Пленума на Висшия съдебен съвет. На основание т. 76 от протокол № 30/28.07.2016 г. комисията е в състав:

                                                                          Михаил Кожарев – председател
Димитър Узунов							                                          Румен Георгиев   

От администрацията на ВСС присъстват: инж. Димитър Шиклев – директор дирекция „Управление на собствеността“, АВСС, инж. Дениза Павлова – главен експерт дирекция „УС“, АВСС, инж. Добромира Димитрова – главен експерт дирекция „УС“, АВСС и Владимир Димитров – старши експерт, юрист дирекция „УС“, АВСС.

При обсъждането на т. 3 от дневния ред  на  заседанието присъства г-жа Красимира Василева – началник отдел „ЮСВКВСС”.

Д Н Е В Е Н   Р Е Д:

1. ОТНОСНО: Искане от председателя на Върховен касационен съд за осигуряване на средства за аварийно обрушване на мазилки по вътрешни фасади и дворове на Съдебна палата гр. София.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. Извършването на разход за аварийно обрушване на мазилки по вътрешни фасади и дворове на Съдебна палата, гр. София, бул. „Витоша” № 2 е целесъобразно. Стойността на разхода е определена на 22 829,04 лв с включено ДДС, съгласно офертата с най-ниска стойност.
1.2.	Решението да се изпрати на комисия „Бюджет и финанси“ за корекция на бюджета на Върховен касационен съд.

2. ОТНОСНО: Писмо от Министерство на правосъдието относно определяне на представители на ВСС във връзка с дейности по обезпечаване охраната и сигурността на съдебните сгради. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ОПРЕДЕЛЯ инж. Владимир Димитров – старши експерт, юрист, дирекция „Управление на собствеността”, АВСС – за редовен член в съвместната работна група за планиране на финансирането и осъществяването на дейностите по обезпечаване охраната и сигурността на съдебните сгради с представители на МП и ГД „Охрана”.
2.2. ОПРЕДЕЛЯ инж. Лидия Кирилова – главен експерт дирекция „УС”, АВСС – за резервен член в съвместната работна група за планиране на финансирането и осъществяването на дейностите по обезпечаване охраната и сигурността на съдебните сгради с представители на МП и ГД „Охрана”.
2.3. ВЪЗЛАГА на експертите от дирекция „Управление на собствеността” да подготвят писмо от името на представляващия ВСС до Министерство на правосъдието, като се приложат исканите данни.

3. ОТНОСНО: Организиране и провеждане на неотложни обществени поръчки в изпълнение на Инвестиционна програма на ВСС за 2016 година.

След проведеното обсъждане, комисия „Управление на собствеността” предлага на Пленума на ВСС  да вземе следното решение:

									           	ПРОЕКТ

Пленумът на Висшия съдебен съвет
Р Е Ш И:

3.1. ОДОБРЯВА възлагането на услуга на външен изпълнител с предмет: „Анализ на планираните за възлагане през настоящата година потребности, свързани с Инвестиционната програма на ВСС,  с оглед определяне предметите на обществените поръчки, вкл. обособените им позиции, ако има такива, определяне на реда за възлагането на поръчките и подготовка и изготвяне на пълен набор документи за обществени поръчки, както и оказване на съдействие при провеждане на процедурите”.
3.2. ВЪЗЛАГА на комисия „Управление на собствеността”” да предприеме действия по събиране на оферти и да организира възлагането на услуга с предмета по т.3.1. съгласно предвидения в закона ред, след одобряване на разхода от комисия „Бюджет и финанси” на ВСС.
3.3. Представляващият ВСС да подпише договора по т.3.

4. ОТНОСНО: Разходи за охрана на обект: „Проектиране и извършване на строително-монтажни работи по преустройство на сграда за нуждите на Софийски районен съд и Софийска районна прокуратура, находяща се в гр. София, бул. „Ген. М.Д. Скобелев” № 23, договор рег. № 93-00-13/23.01.2013 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПОТВЪРЖДАВА Решение на Комисия „Управление на собствеността” по т. 11 от Протокол № 9/03.08.2016 г., относно разходи за охрана на обект: „Проектиране и извършване на строително-монтажни работи по преустройство на сграда за нуждите на Софийски районен съд и Софийска районна прокуратура, находяща се в гр. София, бул. „Ген. М.Д. Скобелев” № 23, договор рег. № 93-00-13/23.01.2013 г.
4.2. ИЗПРАЩА преписката на Комисия „Бюджет и финанси” за предприемане на действия по компетентност.

5. ОТНОСНО: Изразяване на становище за извършване на режийни разходи по договор № 15-00-566/15.10.2016 г. и Анекс от 01.04.2016 г. с „Транслат” АД за сградата на ул. „Съборна” № 7.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРИЕМА изготвения споразумителен протокол между ползвателите на сградата на ул. „Съборна” № 7 и упълномощава директора на дирекция „Управление на собствеността” да го подпише от страна на ВСС.
5.2. ИЗПРАЩА изготвения и подписан споразумителен протокол на дирекция „Бюджет и финанси” за сведение и изпълнение при разплащания.

6. ОТНОСНО: Писмо от прокуратурата на Република България с искане за отпускане на средства за участие в заплащането на ремонт на покрива на съдебна палата Средец, със сума, съобразена с ползваните части от сградата. /Отложена т. 2 от Протокол № 12/24.08.2016 г. на Комисия „Управление на собствеността”/.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Извършването на разход за участие на Районна прокуратура – Средец в заплащането на ремонт на покрива на Съдебна палата – Средец е неотложно и аварийно необходимо. Стойността на разхода е определена на 14 676 лв. съобразно ползваните части.
6.2. Решението да се изпрати на комисия „Бюджет и финанси“ за корекция на бюджета на Районна прокуратура - Средец.

7. ОТНОСНО: Писмо от председателя на Районен съд – Балчик до г-н Георги Жеков – главен директор на Главна дирекция „Охрана при Министерство на правосъдието.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРИЕМА за сведение писмото на председателя на Районен съд – Балчик до г-н Георги Жеков – главен директор на Главна дирекция „Охрана” при Министерство на правосъдието, с вх № 04-00-058/16.08.2016 г., тъй като дейността по охрана на имуществото на съдебната власт е от функционалната компетентност на Главна дирекция „Охрана” при МП.

8. ОТНОСНО: Писмо от председателя на Върховен касационен съд във връзка с необходимите дейности, свързани със стопанисването на Съдебната палата, гр. София, бул. „Витоша” № 2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ОДОБРЯВА проект на писмо до г-н Лозан Панов – председател на Върховен касационен съд, относно предприетите действия за осигуряване на оптимални условия на работа на магистрати и служители, помещаващи се в сградата на Съдебна палата, гр. София, бул. „Витоша” № 2.

9. ОТНОСНО: Сформиране на жилищна комисия към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА направените предложения и изпраща доклада на Анжела Цветанова – младши експерт в дирекция „Управление на собствеността” на главния секретар на ВСС, с оглед поименно определяне на членовете на жилищната комисия.

10. ОТНОСНО: Предприемане на действия за изпълнение на решение на Пленума на ВСС по протокол № 31/16.08.2016 г., т. 35 за организация и провеждане на обществена поръчка с предмет „Имуществено застраховане на сграден фонд и оборудване, управлявани, ползвани и стопанисвани от съдебната власт за срок от две години, както и да сключи договор с определения изпълнител или да прекрати процедурата

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Да се продължи организацията и контрола по изпълнение на решението на Пленума на ВСС по протокол № 31/16.08.2016 г., т. 35. Възлага на експертите от Дирекция „Управление на собствеността” да докладват за хода на поръчката своевременно, с оглед недопускане на забавянето й.

11. ОТНОСНО: Проект за решение за подготовка на краткосрочна и дългосрочна визия за развитието на сградния фонд на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. Да се изготви проект от инж. Дениза Павлова – главен експерт в Дирекция „Управление на собствеността” във връзка с подготовката на краткосрочна и дългосрочна визия за развитието на сградния фонд на съдебната власт с конкретни предложения, обобщения и финансови параметри на изложените от органите на съдебна власт виждания по отношение на тази визия. Да се изпратят писма до органите на съдебната власт /председателя на ВКС, председателя на ВАС, Главния прокурор на ПРБ, Главния инспектор на ИВСС, Директора на НИП и административните ръководители на АС, ОС, РС и АдмС/, за предложения, в срок до 30 септември 2016 година. 

12. ОТНОСНО: Подготвяне на предложение за решаване на неотложни въпроси по приложението на § 83, ал. 2 от ПЗР на ЗСВ.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ВЪЗЛАГА на инж. Добромира Димитрова – главен експерт дирекция „УС“, съгласувано с директора на дирекция  „Управление на собствеността”, да изготви становище и проект за решение. Същите да бъдат внесени за разглеждане от Комисията в следващо заседание.

13. ОТНОСНО: Информация за водените дела и административни производства във връзка със сградния фонд на съдебната власт.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. Да се изиска от Дирекция „Правна” информация в табличен вид /при необходимост и обяснителна записка/ за водените дела и административни производства относно сградния фонд на съдебната власт.

14. ОТНОСНО: Постъпили до Комисия „Управления на собствеността” писма, предложения и искания от Върховен касационен съд и Прокуратура на Република България, свързани със стопанисването и управлението на Съдебната палата, гр. София.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ВЪЗЛАГА на експертите от дирекция „Управление на собствеността” да изготвят анализ и предложения за решения във връзка с постъпилите писма, предложения и искания от Върховен касационен съд и Прокуратура на Република България, свързани със стопанисването и управлението на съдебната палата, гр. София. Същите да бъдат внесени в Комисията за приемане на решения по всички поставени въпроси.

15. ОТНОСНО: Упълномощаване на представляващия ВСС за сключване на договор и допълнително споразумение с ЧЕЗ относно въвеждането в експлоатация на сградата на Административен съд – Видин.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. УПЪЛНОМОЩАВА представляващия Висшия съдебен съвет да сключи допълнително споразумение към договор № 1201890768/20.08.2015 г. с ЧЕЗ за присъединяване на обект „Изграждане и пристройка на топла връзка между обособени части на първия етаж, вътрешно преустройство и ремонт на част от съществуваща сграда”, находяща се в гр. Видин, ул. „Цар Симеон Велики” № 3, за нуждите на Административен съд – Видин.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА“: /П/

                                                             МИХАИЛ КОЖАРЕВ   

ЧЛЕНОВЕ:	 /П/ ДИМИТЪР УЗУНОВ

						            /П/ РУМЕН ГЕОРГИЕВ